jkorsvik/nowiki_second_scrape_merged huggingface dataset:
José Guccione

José Daniel Guccione (født 7. februar 1952 i Posadas i provinsen Misiones i Argentina, død 26. februar 2021 samme sted) var en argentinsk politiker og lege.
Han var helseminister for provinsen Misiones fra 2003 til 2011. Fra 2011 til 2015 var han folkevalgt for provinsen Misiones i Cámara de Diputados de la Nación Argentina – den argentinske nasjonalforsamlingen. Han tilhørte Partido de la Concordia Social. Da han døde var han undersekretær for Articulación Federal del Ministerio de Salud de la Nación Argentina.
Guccione døde den 26. februar 2021 på Hospital Madariaga, et sykehus i Posadas av Covid-19, i en alder av 69 år. Dette sykehuset hadde han tidligere vært sykehusdirektør for.


== Referanser ==
Ahmad Toyserkani Ravari

Ahmed Toyserkani Ravari (farsi: احمد تویسرکانی راوری; født 20. juli 1960 i Ravar i provinsen Kermān i Iran, død 3. mars 2020) var en iransk dommer og politiker. 


== Biografi ==
Han fungerte som overrettsdommer i Kerman-provinsen fra 2006 til 2009, og senere som viseminister og leder for statsorganisasjonen for registrering av verdier og eiendommer i Den islamske republikken Iran i ti år. Han fungerte også som rådgiver for ledelsen av det iranske rettsvesenet til han døde.Som leder av den statlige organisasjon for registrering av verdier og eiendommer gjennomførte Ahmed Toyserkani Ravari en viktig reform og overvåket overgangen til digital matrikkelregistrering av dokumenter, som i 2015 hadde blitt metode for registrering av 86 % av alle slike dokumenter.I 2012 var Toyserkani nestleder i arbeidsgruppen for romlig aktivert regjering og samfunn i den faste komiteen for geografisk informasjonssysteminfrastruktur for Asia og Stillehavsområdet.I 2014 deltok han på det tredje toppnivåforumet om FNs globale geospatiale informasjonsledelse. Samme år var han en del av en delegasjon som besøkte Moldovas statlige organ for intellektuell eiendom (AGEPI) for å få erfaring fra denne myndigheten i forvaltningen av immaterielle eiendomsbeskyttelsessystemer, spesielt innen industrielt design.Likeså i 2014 benektet han at ekteskap av jenter under 15 år ble gjennomført i Iran, og sa: «Intet registerkontor har rett til å registrere et ekteskap for en person under 15 år. Hvis dette blir observert, vil det bli behandlet som en meget alvorlig sak. Til i dag har vi ikke registrert noen ekteskap for personer under myndighetsalder». I 2015 advarte han at det hadde vært en 5% reduksjon i inngåtte ekteskap og en 6 % økning i skilsmisser i Iran sammenlignet med året før.Ahmed Toyserkani Ravari var i 2015 del av en delegasjon som besøkte det italienske nasjonale råd for notarier. I 2016 fremforhandlet han en avtaletekst om immateriell eiendom mellom Iran og Italia.I 2018 representerte han Iran på en konferanse om beskyttelse av intellektuell eiendom (HIPOC) for land i Sør-Asia, Sørøst-Asia og med deltagelse også fra Iran og Mongolia, og samme år møtte han den danske delegasjonen og planla samarbeid mellom de to land for å sikre immaterielle rettigheter til danske selskaper i Iran.


== Død av covid-19 ==
Ahmed Toyserkani Ravari døde av covid-19 den 3. mars 2020, 59 år gammel. Han var et av de første bekreftede ofrene for pandemien i Iran.


== Referanser ==
Farsund (Førde)

Farsund er et tettsted i Sunnfjord kommune i Vestland fylke. Tettstedet har 791 innbyggere per 1. januar 2022, og ligger rundt 6 kilometer sørøst for kommunesenteret Førde.


== Stedet ==
Tettstedet Farsund består av tettbebyggelsene langs E39/riksvei 5 på begge sidene av vestre ende av Movatnet. Boligfeltet Resbakken er også del av tettstedet.


== Referanser ==
Reza Mohammadi Langroudi

Reza Mohammadi Langroudi (farsi: رضا محمدی لنگرودی‎; født 3. august 1928 i Langroud i Iran, død 5. mars 2020 samme sted) var en iransk tolver-sjiittisk geistlig med rang av ayatollah. Han var representant for Irans øverste leder Ali Khamenei i Langroud.Reza Mohammadi Langroudi hadde studert under Hossein Borujerdi, Ruhollah Khomeini og Mohammad-Taqi Bahjat Foumani.Under den iranske revolusjon i 1979 spilte han en viktig rolle under gatemarsjene. Han var i perioder fredagsimam i Langroud og Amlash, begge byer i hans hjemprovins Gilan. 
Langroudi døde i en alder av 91 år som følge av covid-19 den 5. mars 2020.


== Referanser ==
Vjosa Osmani

Vjosa Osmani-Sadriu (født 17. mai 1982 i Mitrovica i det daværende Jugoslavia og senere del av Kosovo) er en kosovisk jurist og politiker som 4. april 2021 ble valgt til president i Kosovo. Hun var før dette president i Kosovos nasjonalforsamling, og i kraft av dette vervet var hun fungerende president i Kosovo fra 5. november 2020. Hun er professor i jus ved Universitetet i Priština og gjesteprofessor ved Universitetet i Pittsburgh. Hun tilhørte det sentrum-høyreorienterte partiet Kosovos demokratiske liga og var sitt partis statsministerkandidat ved parlamentsvalget i Kosovo i 2019. Før presidentvalget i 2021 brøt hun ut av LDK og stiftet partiet Guxo (tør!) som stilte felles valgliste med sentrum-venstrepartiet Vetëvendosje.


== Biografi ==
Osmani-Sadriu er født 17. mai 1982 i Mitrovica. Hun har mastergrad og doktorgrad i jus fra Universitetet i Priština og underviser i internasjonal rett og statsrett både i Priština og ved Universitetet i Pittsburgh. Hun er leder for nasjonalforsamlingens utenrikskomite og har også hatt lederverv i andre komiteer. I tillegg til sitt morsmål snakker hun engelsk, tyrkisk, spansk og serbisk, og hun har utgitt en rekke bøker innenfor sitt juridiske fagfelt.
Hun er gift og har to barn.


== Politisk karriere ==
27. august 2009 ble hun utnevnt til stabsleder for president Fatmir Sejdiu. Hun ble i 2019 innvalgt til sin tredje periode i nasjonalforsamlingen. Politisk er hun kjent for sitt engasjement for Kosovos uavhengighet.Hun var sitt partis statsministerkandidat i 2019 og hun mente landet var modent for en kvinnelig statsminister. I valgkampen la hun vekt på å bekjempe korrupsjon og å fremme markedsreformer.Den 4. april 2021 valgte nasjonalforsamlingen Osmani som landets president. Valget av Osmani var lenge truet av en boikott i parlamentet. Til slutt ble hun likevel valgt av 71 av parlamentets 120 medlemmer. 82 medlemmer var tilstede under avstemningen og 11 av dem ga ugyldige stemmer.Ved valget av Osmani hadde Kosovo stått uten president siden 2020, da Hashim Thaci ble tiltalt for krigsforbrytelser. Osmani vikarierte i vervet i kraft av å være president i nasjonalforsamlingen.


== Referanser ==
Haugo

Haugo er et tettsted i Osterøy kommune i Vestland fylke. Tettstedet har 785 innbyggere per 1. januar 2022, og ligger rundt 3 kilometer sørvest for kommunesenteret Lonevåg.


== Stedet ==
Tettstedet Haugo består av tettbebyggelsene langs fylkesvei 567 mellom Valestrandsfossen og Lonevåg, fra Loftås i vest til grenda Haugo i øst.


== Referanser ==
Vikavågen

Vikavågen er et tettsted i Øygarden kommune i Vestland fylke. Tettstedet har 643 innbyggere per 1. januar 2022, og ligger på Toftøyna.


== Stedet ==
Tettstedet Vikavågen ligger langs fylkesvei 561 lengst sørøst på Toftøyna, tettbebyggelsen Vikavågen og bygda Toft er del av tettstedet.


== Referanser ==
Fardalen (Sund)

Fardalen er et tettsted i Øygarden kommune i Vestland fylke. Tettstedet har 664 innbyggere per 1. januar 2022, og ligger lengst sør på Sotra.


== Stedet ==
Tettstedet Fardalen ligger langs fylkesvei 560 lengst sør på Sotra, tettbebyggelsene Fardalen og Fiksnesvika er del av tettstedet.


== Referanser ==
Negreum

Negreum er en slekt av billene i delgruppen (underfamilien) Platyninae i familiegruppen løpebiller. 


== Utseende ==
Middelsstore, slanke, blanke, mørke løpebiller. Hodet er ovalt med middelsstore, litt utstående fasettøyne, kjevene ikke forstørrede. Antennene er tynne og rundt to tredjedeler av kroppslengden. Pronotum er avrundet, bredest nær formkanten, omtrent så langt som bredt. Dekkvingene er rundede med fine punktstriper.


== Utbredelse ==
Slekten er utbredt i Japan og Kina.


== Systematisk inndeling ==

ordenen biller, Coleoptera Linnaeus, 1758
underordenen Adephaga Schellenberg, 1806
overfamilien løpebiller og vannkalver, Caraboidea Latreille, 1802
familien løpebiller, Carabidae Latreille, 1802
underfamilie markløpere Harpalinae Bonelli, 1810
stammen Platynini Bonelli, 1810
slekten Negreum Habu, 1958
Negreum amagisanum Morita, 1994
Negreum asakoae Morita, 1994
Negreum bentonis Bates, 1883
Negreum bicolore Morvan, 2006
Negreum ehikoense (Habu, 1954)
Negreum kulti (Jedlicka, 1940)
Negreum lianzhouense Morvan & Tian, 2001
Negreum morvani Laasalla, 1997
Negreum mutator Bates, 1883
Negreum nanlingense Morvan & Tian, 2001
Negreum peliotes Habu, 1974
Negreum qiongxiense Morvan & Tian, 2001
Negreum rougemonti Morvan, 1998
Negreum wangmini Morvan & Tian, 2001
Negreum yasuii Habu, 1974


== Eksterne lenker ==
Bilder av typpeksemplar av Negreum peliotes [1]
(en) Negreum i Encyclopedia of Life 
(en) Negreum i Global Biodiversity Information Facility 
Negreum – detaljert informasjon på Wikispecies
Basistichus

Basistichus er en slekt av billene i delgruppen (underfamilien) Lebiinae i familiegruppen løpebiller.  


== Utseende ==


== Levevis ==


== Utbredelse ==
Arten lever i det nordøstlige Australia (Queensland).


== Systematisk inndeling ==
Systematikken følger Carabidae of the World. 

ordenen biller, Coleoptera Linnaeus, 1758
underordenen Adephaga Schellenberg, 1806
overfamilien løpebiller og vannkalver, Caraboidea Latreille, 1802
familien   løpebiller, Carabidae Latreille, 1802
underfamilie Lebiinae Bonelli, 1810
stammen Odacanthini Laporte, 1834
slekten Basistichus  Sloane, 1917
Basistichus micans (W.J. MacLeay, 1864)


== Referanser ==


== Eksterne lenker ==
Atlas of Living Australia - Basistichus [1]
(en) Basistichus i Encyclopedia of Life 
(en) Basistichus i Global Biodiversity Information Facility 
Basistichus – detaljert informasjon på Wikispecies
Clarencia

Clarencia er en slekt av billene i delgruppen (underfamilien) Lebiinae i familiegruppen løpebiller.  


== Utseende ==
Middelsstore, slanke, blankt svarte løpebiller, gjerne med gulaktige flekker på dekkvingene, beina kan være delvis gulbrune. Hodet er ovalt, betydelige lengre enn bredt med utstående, nokså små fasettøyne, området bak øynene nokså forlenget (lang "nakke"). Pronotum er tønneformet, nær dobbelt så langt som bredt. Dekkvingene er jevnbrede, rundet foran og bak.


== Levevis ==


== Utbredelse ==
Arten lever i Australia og Ny-Guinea.


== Systematisk inndeling ==
Systematikken følger Carabidae of the World. 

ordenen biller, Coleoptera Linnaeus, 1758
underordenen Adephaga Schellenberg, 1806
overfamilien løpebiller og vannkalver, Caraboidea Latreille, 1802
familien   løpebiller, Carabidae Latreille, 1802
underfamilie Lebiinae Bonelli, 1810
stammen Odacanthini Laporte, 1834
slekten Clarencia  Sloane, 1917
Clarencia aliena (Pascoe, 1860)
Clarencia angusticollis (Macleay, 1888)
Clarencia breviceps Baehr, 2005
Clarencia papua Darlington, 1968
Clarencia quadridens Darlington, 1968


== Referanser ==


== Eksterne lenker ==
Atlas of Living Australia - Clarencia [1]
(en) Clarencia – oversikt og omtale av artene i WORMS-databasen 
(en) Clarencia i Global Biodiversity Information Facility 
(en) Clarencia hos ITIS 
(en) Clarencia hos NCBI 
Thurstonella – detaljert informasjon på Wikispecies
Liga II

Liga II er den nest øverste divisjonen i rumensk fotball. Liga II bestod av to avdelinger fram til 2015–16. Fra 2016–17 har ligaen kun hatt én avdeling. De to øverste lagene rykker direkte opp til Liga I.


== Resultater ==


== Fotnoter ==


== Eksterne lenker ==
Porocara

Porocara er en slekt av billene i delgruppen (underfamilien) Lebiinae i familiegruppen løpebiller.  


== Utseende ==
Middelsstore (8-10 millimeter), slanke, rødlige løpebiller med mørke flekker på dekkvingene. Pronotum er rundet, innsnevret ved roten, omtrent så langt som bredt. Dekkvingene er jevnbrede, rundet foran og bak.


== Levevis ==
Artene lever ved kanten av dammer. De er nattaktive og graver seg ned i fuktig sand om dagen.


== Utbredelse ==
Arten lever i det nordlige Australia.


== Systematisk inndeling ==
Systematikken følger Carabidae of the World. 

ordenen biller, Coleoptera Linnaeus, 1758
underordenen Adephaga Schellenberg, 1806
overfamilien løpebiller og vannkalver, Caraboidea Latreille, 1802
familien   løpebiller, Carabidae Latreille, 1802
underfamilie Lebiinae Bonelli, 1810
stammen Odacanthini Laporte, 1834
slekten Porocara  Sloane, 1917
Porocara glabrata Baehr, 1986
Porocara nigricollis Baehr, 1986
Porocara occidentalis Baehr, 1986
Porocara punctata Sloane, 1917
Porocara ulrichi Baehr, 1996


== Referanser ==


== Eksterne lenker ==
Atlas of Living Australia - Porocara [1]
(en) Porocara i Encyclopedia of Life 
(en) Porocara i Global Biodiversity Information Facility 
Porocara – detaljert informasjon på Wikispecies
Xenophonus

Xenophonus er en slekt av løpebiller om bare omfatter én kjent art.


== Utseende ==


== Levevis ==
Mange av markløperne er generalister som kan finnes i mange ulike miljøer, først og fremst på bakken.


== Utbredelse ==


== Systematisk inndeling ==

Ordenen biller, Coleoptera Linnaeus, 1758
Underordenen Adephaga Schellenberg, 1806
Overfamilien løpebiller og vannkalver, Caraboidea Latreille, 1802
Familien løpebiller, Carabidae Latreille, 1802
Underfamilien markløpere, Harpalinae Bonelli, 1810
Stammen Harpalini Bonelli, 1810
Gruppen Pelmatellina Bates, 1882
Slekten  Xenophonus G. Muller, 1942
Xenophonus hirtus G. Muller, 1942


== Referanser ==
<references>


== Eksterne lenker ==
(en) Xenophonus i Global Biodiversity Information Facility 
Xenophonus – detaljert informasjon på Wikispecies
Harpalinus

Harpalinus er en slekt av billene i delgruppen (underfamilien) markløpere (Harpalinae) i familiegruppen løpebiller.


== Utseende ==


== Levevis ==


== Utbredelse ==
Slekten er utbredt på Madagaskar.


== Systematisk inndeling ==

ordenen biller, Coleoptera Linnaeus, 1758
underordenen Adephaga Schellenberg, 1806
overfamilien løpebiller og vannkalver, Caraboidea Latreille, 1802
familien   løpebiller, Carabidae Latreille, 1802
underfamilie markløpere Harpalinae Bonelli, 1810
stammen Harpalini Bonelli, 1810
slekten Harpalinus Jeannel, 1946
Harpalinus bekilyanus Jeannel, 1948
Harpalinus flavilabris (Fairmaire, 1868)
Harpalinus micros Jeannel, 1948


== Referanser ==


== Eksterne lenker ==
(en) Harpalinus i Global Biodiversity Information Facility 
Harpalinus – detaljert informasjon på Wikispecies
Jon Græff

Jon Græff er Thomas Krags debutroman. Den utkom i 1891 hos H. Aschehoug & CO.s Forlag, det samme år som broren Vilhelm Krags debut, digtsamlingen Digte. 


== Innhold ==
Boken forteller om Jon Græff, «en af disse ensomme, indesluttede, forsagte og fortrykte Karakter, som helt fra Barndommen af kommer paa Skyggesiden af Tilværelsen og blir det til sin sidste Dag.» Jon Græff bor ensom på en holme efter at han blir utstøtt fra samfundet efter en svar misforståelse. «Jon Græff er i Virkeligheden et Digt om Ensomhed og Enerboerliv, et Digt om Sjøen der Vester.» Romanen er «igrunden ikke en bog om et bestemt menneske. Jon Græff er legemliggjørelsen af bogens idé.»


== Referanser ==
Yngve Kvistad

Yngve Kvistad (født 30. april 1964) er en norsk journalist, teaterkritiker, kommentator og saksprosaforfatter. Han kommer fra Inderøy. Han er ansatt i VG.Han har utgitt bøker om Sundnes brenneri, Spelet om Heilag Olav, Sicilia og om sodd. Han har også vært redaktør for Den store revyboka, ei håndbok om  å lage revy.I 2002 ble han tildelt Reidar Mjøens legat som er en pris fra Norsk kritikerlag.


== Bibliografi ==
Den store revyboka : Håndbok for revy- og teaterfolk. [Gimse]: Marcus forlag. 1993. ISBN 8276600077.  (redaktør)
Sundnes jubilerer : 150 års jubileum for Sundnes brenneri. Sakshaug: Norske potetindustrier. 1994. ISBN 8299321603. 
Stiklestadspelet : Slaget som formet Norge. Schibsted. 2003. ISBN 9788251620123. 
Sicilia : En dannelsesreise. Schibsted. 2014. ISBN 9788251658348. 
Sodd : I bøtter og spann. Vigmostad & Bjørke. 2016. ISBN 9788251682237. 


== Referanser ==
Roterende skiveelektrode

En roterende skiveelektrode (forkortet RDE fra engelsk  rotating disk electrode) er en hydrodynamisk arbeidselektrode som brukes i et treelektrodesystem. Elektroden roterer under eksperimenter som induserer en strøm av analytter til elektroden. Disse arbeidselektrodene brukes i elektrokjemiske studier når man undersøker reaksjonsmekanismer knyttet til redokskjemi, blant andre kjemiske fenomener. Den mer komplekse roterende ringskiveelektroden kan brukes som en roterende skiveelektrode hvis ringen blir inaktiv under eksperimentet.


== Struktur ==
Elektroden inkluderer en ledende plate innebygd i en inert ikke-ledende polymer eller harpiks som kan festes til en elektrisk motor som har veldig fin kontroll over elektrodens rotasjonshastighet. Disken, som enhver arbeidselektrode, er vanligvis laget av edelt metall eller glassaktig karbon, men ethvert ledende materiale kan brukes basert på spesifikke behov.


== Funksjon ==
Diskens rotasjon blir vanligvis beskrevet i form av vinkelhastighet. Når disken snur, blir noe av løsningen beskrevet som det hydrodynamiske grenselaget dratt av den roterende skiven, og den resulterende sentrifugalkraften slynger løsningen bort fra sentrum av elektroden. Løsning strømmer opp, vinkelrett på elektroden, fra bulk for å erstatte grenselaget. Summen av resultatet er en laminær strøm av løsning mot og over elektroden. Hastigheten på løsningsstrømmen kan styres av elektrodenes vinkelhastighet og modelleres matematisk. Denne strømmen kan raskt oppnå forhold der jevnstrømmen styres av løsningsstrømmen i stedet for diffusjon. Dette er en kontrast til stille og ustirrede eksperimenter som syklisk voltammetri der jevnstrømmen er begrenset av diffusjonen av specier i løsning.
Ved å kjøre lineær sveip voltammetri og andre eksperimenter ved forskjellige rotasjonshastigheter, kan forskjellige elektrokjemiske fenomener undersøkes, inkludert multi-elektronoverføring, kinetikken til en langsom elektronoverføring, adsorpsjon / desorpsjonstrinn og elektrokjemiske reaksjonsmekanismer.


== Referanser ==
Janine Wissler

Janine Wissler (1981–) er en tysk statsviter og politiker for Die Linke. Hun ble 27. februar 2021 sammen med Susanne Hennig-Wellsow, valgt som leder av sitt parti. Wissler ble i 2008 valgt som medlem av Hessens landdag og leder for sitt partis parlamentariske gruppe. Wissler har hatt verv i fagforeningen ver.di.Wissler skriver sitt navn egentlig som Wißler, men det passet ikke på internett. Hun ble født i Langen, og vokste opp der og i Neu-Isenburg i Landkreis Offenbach i Hessen. I 2001 tok hun sin abitur ved Ricarda-Huch-Schule i Dreieich. Hun studerte samfunnsvitenskap ved Johann Wolfgang von Goethe-Universität i Frankfurt am Main, og tok diplomeksamen.


== Referanser ==
Prva liga Srbije

Prva liga Srbije er den nest øverste divisjonen i serbisk fotball. Vinneren av ligaen rykker direkte opp til Superligaen.


== Resultater ==


== Fotnoter ==


== Eksterne lenker ==
Franklin Daddys Boy Nyenetue

Franklin Daddys Boy Nyenetue (født 16. november 2000) er en norsk fotballspiller som spiller for Sandefjord Fotball.


== Karriere ==
Den 1. oktober 2020 skrev han under for Stjørdals-Blink.Den 1. mars 2021 skrev han under for Sandefjord.


== Referanser ==


== Eksterne lenker ==
(en) Franklin Daddys Boy Nyenetue – Transfermarkt 
(no) Franklin Daddys Boy Nyenetue – Norges Fotballforbund 
(en) Franklin Daddys Boy Nyenetue – FBref
Instrumentpanel

Et instrumentpanel eller instrumenteringspanel  er en samling av måleinstrumenter som brukes for å visuelt overvåke prosesser. Instrumentpanelet på biler kalles ofte for dashbord (fra engelsk dashboard). Instrumentpaneler generelt har mange bruksområder, og kan vise målinger fra ulike typer sensorer som måler forskjellige fysiske størrelser, eksempelvis til overvåkning av prosesser på fabrikker og lignende. Instrumentpanelet kan både bestå av analoge måleur, digitale LED-lys, LCD-skjermer, HUD-skjerm, med mer.


== Ordet dashbord ==

På fartøy som biler, båter, fly, med mer, finnes instrumentpanelet ofte foran føreren, og kalles ofte dashbord (fra engelsk dashboard). Dette navnet stammer fra at man tidligere brukte et brett fremme på hestevognene for å skjerme sjåføren fra gjørmesprut og lignende som ble kastet opp fra hestehovene ("dashed up" vil si "kastet opp"). Navnet levde videre da man begynte å få hesteløse vogner (les: biler), men brettet ble da istedet brukt for beskytte mot sprut fra hjulene. Etterhvert som det ble vanlig med motor foran føreren forsvant sprutproblemet, og dashbordet gikk over til å beskytte mot varme og olje fra motoren (hvilket på moderne biler tas hånd om av torpedoveggen). Dashbordet viste seg også å være et praktisk sted å montere instrumenter, og dashbord brukes i dag omtrent synonymt med der hvor instrumenteringspanelet på biler er montert.


== Funksjoner ==

Et instrumentpanel på en moderne bil kan inneholde funksjoner som:

Fartsmåler
Turteller
Odometer
Kjølevæsketemperatur
Oljetemperatur
Dekktrykksovervåkning
Drivstoffmengde
Blinklysindikator
Girskiftelys
Varsellys for motorfeil, ABS, parkeringsbrems, sikkerhetsbelte, lav dynamospenning, lite drivstoff, lavt oljetrykk, lavt dekktrykk, feil i en kollisjonspute
Ekstra funksjoner som hanskerom, askebeger og sigarettenner eller stikkontakt, amperemeter, voltmeter, drivstofføkonomi, beregnet kjørelengde før man går tom.
Betjening av oppvarming og ventilasjonsanlegg, belysning, sikkerhetssystemer, underholdning, telefoni og navigasjon


== Polstring og sikkerhet ==
I 1937 lanserte Chrysler, Dodge, DeSoto og Plymouth biler med sikkerhets-dashbord som hadde rette overflater, var hevet over knehøyde og hvor instrumentene ikke stakk ut fra panelet.Claire L. Smith var en pionér innen bilsikkerhet som i løpet av 1930-årene fremhevet viktigheten av polstrede dashbord. I 1948 kom Tucker som den første bilen med polstret dashbord.På 1970-tallet var en av de store sikkerhetsforbedringene at det ble mer vanlig med polstrede dashbord. Dette ble vanligvis gjort ved hjelp av polyuretan-skum, dekket av polyvinylklorid (PVC) på overflaten eller eventuelt skinn på luksusmodeller.
På 1990-tallet begynte kollisjonsputer å bli innebygd som standard både i ratt og dashbord.


== Se også ==
Dashbordkamera


== Referanser ==
Avdullah Hoti

Avdullah Hoti (født 4. februar 1976) er en kosovisk politiker som har vært statsminister i Kosovo siden 3. juni 2020. Han var finansminister i landet fra 2014 til 2017.


== Politisk karriere ==

Han har vært medlem av det sentrum-høyreorienterte partiet Kosovos demokratiske liga (LDK) siden 2006. I 2008 ble han valgt til viseborgermester i Kosovos hovedstad Priština. Denne posisjonen hadde han til valget i 2013 da hans parti mistet flertallet. Året etter ble han finansminister i regjeringen til Isa Mustafa. Han gikk av sammen med Mustafas regjering etter et mistillitsvotum i 2017. Fra 2017 til 2020 var han parlamentarisk leder for LDK. I 2020 ble han utnevnt til første visestatsminister i regjeringen til Albin Kurti.  Kurtis regjering ble avsatt etter kort tid på grunn av sin håndtering av koronapandemien. 25. mars ble et mistillitsvotum vedtatt, og 3. juni 2020 ble Avdullah Hoti godkjent som statsminister etter en del formelle vanskeligheter.Den 4. september 2020 undertegnet Hoti og den serbiske president Aleksandar Vučić en normaliseringsavtale mellom Kosovo og Serbia på det økonomiske området. Avtalen ble signert i Det hvite hus i Washington D. C. i nærvær av USAs president Donald Trump. Avtalen innbar også normalisering av forholdet mellom Kosovo og Israel.


== Familie ==
Hoti er født 4. februar 1976 i Orahovac i det tidligere Jugoslavia. Han er gift og har to barn.


== Referanser ==
Multilateral handelsfasilitet

En multilateral handelsfasilitet (engelsk: Multilateral Trade Facility, MTF) er en uregulert margedsplass iht. verdipapirhandelloven, hvor små og mellomstore bedrifter (som er for små for den ordinære regulerte børsmarkedsplassen, hvor det stilles strengere krav til kvartalsmessig dokumentasjon) kan noteres. Euronext Growth (i Oslo tidligere omtalt som Merkur Market) et eksempel på en MTF.


== Referanser ==


== Se også ==
Euronext
Oslo Børs